પ્રથમ ટર્મમાં ભાજપ શાસિત નડિયાદ, મહેમદાવાદ, વસો, અને ઠાસરા તાલુકા પંચાયત પ્રમુખ અને માતર, ખેડા, ગળતેશ્વર અને મહુધા તા.પંચાયતમાં કોંગ્રેસ શાસિત છે. બીજા ટર્મના ઉપરોકત તાલુકા પંચાયત પૈકી ચાર તાલુકા પંચાયતમાં પ્રમુખની બેઠક સામાન્ય સ્ત્રી કેટેગરીની છે. જેમાં નડિયાદ, ખેડા, મહેમદાવાદ અને ઠાસરાનો સમાવેશ થાય છે. જયારે મહુધા અને માતરમાં પ્રમુખ બેઠક બિનઅનામત છે. આ ઉપરાંત વસો તાલુકા પંચાયત માં પ્રમુખ બેઠક અનુ.જાતિ સ્ત્રી કેટેગરીની છે. અને ગળતેશ્વર તાલુકા પંચાયતમાં પ્રમુખ બેઠક સા. શૈ.પછાત વર્ગ કેટેગરીની છે. આ ચૂંટણી માટેના ઉમેદવારી ફોર્મ ભરવાની પ્રક્રિયા તા. ૧૨ મી જૂનના રોજ બપોર સુધી ભરાશે. ત્યારબાદ ચકાસણી અને પરત ખેંચવાની કાર્યવાહી હાથ ધરાશે.